І быў фінальны акорд святочнага вечара: урачыстая цырымонія ўшанавання лаўрэатаў конкурсу-фестывалю. Журы прысудзіла Гран-пры ў трох намінацыях. У інструментальным жанры высокую ўзнагароду атрымаў ансамбль лыжкароў “Лучина” (педагог Аляксандр Харытонаў), за эстрадны вакал — Вераніка Кузняцова, у намінацыі “харэаграфія, народны танец” адзначаны ансамбль народнага танца “Вдохновение” (педагог Маргарыта Варанецкая, канцэртмайстар Алена Ілясава). Усе лаўрэаты атрымалі памятныя сувенірныя статуэткі, дыпломы і салодкія падарункі. Тры медалі па ступенях і сувеніры — у пераможцаў віктарыны па гісторыі Саюзнай дзяржавы.